**คู่มือโครงการส่งเสริมการเกษตร ประจำปีงบประมาณ พ.ศ. 2567**

**โครงการศูนย์ศึกษาการพัฒนาอันเนื่องมาจากพระราชดำริ**

**กรมส่งเสริมการเกษตร**

**1. ความสอดคล้อง**

1.1 ยุทธศาสตร์ชาติ 20 ปีด้าน 4 การสร้างโอกาสและความเสมอภาคทางสังคม

1.2 แผนแม่บทภายใต้ยุทธศาสตร์ชาติ ประเด็น 15 พลังทางสังคม

- แผนแม่บทย่อย การเสริมสร้างทุนทางสังคม

1.3 แผนแม่บทศูนย์ศึกษาการพัฒนาอันเนื่องมาจากพระราชดำริ พ.ศ. 2565 - 2570

**2. หลักการและเหตุผล**

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร   
ได้พระราชทาน แนวพระราชดำริให้มีการจัดตั้งศูนย์ศึกษาการพัฒนาอันเนื่องมาจากพระราชดำริขึ้นตามภูมิภาคต่าง ๆ ทั่วประเทศจำนวน 6 แห่ง ในจังหวัดเชียงใหม่ สกลนคร ฉะเชิงเทรา จันทบุรี เพชรบุรี   
และจังหวัดนราธิวาส ซึ่งแต่ละแห่งล้วนมีลักษณะปัญหาที่เฉพาะและแตกต่างกันในแต่ละภูมิภาค   
ให้เป็นตัวแทนของแต่ละภูมิภาคในการศึกษา ค้นคว้า ทดลอง วิจัย เพื่อแสวงหาแนวทางและวิธีการพัฒนาต่าง ๆ ที่เหมาะสม สอดคล้องกับสภาพแวดล้อมแล้วขยายผลความสำเร็จไปสู่ประชาชน โดยเมื่อศูนย์ศึกษาการพัฒนาฯ แต่ละศูนย์ได้ดำเนินการศึกษา ค้นคว้า ทดลอง และวิจัย เพื่อแสวงหาแนวทางและวิธีการที่เหมาะสม  
และสอดคล้องกับสภาพแวดล้อมทางภูมิศาสตร์และสังคมวิทยาของแต่ละภูมิภาค พร้อมทั้งคัดเลือกผลการศึกษา ทดลอง วิจัย ที่ประสบผลสำเร็จ มาจัดทำเป็นบัญชีหลักของแต่ละศูนย์ศึกษาฯ พร้อมจัดทำคู่มือ  
ในแต่ละเรื่อง เพื่อนำไปส่งเสริมหรือขยายผลสู่ราษฎร อย่างเป็นรูปธรรมต่อไป สามารถสรุปแนวทาง  
และวัตถุประสงค์ของศูนย์ศึกษาการพัฒนาฯ ได้ดังนี้

๑. ทำการศึกษา ค้นคว้า ทดลอง วิจัย เพื่อแสวงหาแนวทางและวิธีการพัฒนาทางด้านต่าง ๆ ให้เหมาะสมสอดคล้องกับสภาพแวดล้อมที่แตกต่างกัน ศูนย์ศึกษาการพัฒนาฯ จึงเปรียบเสมือน “ตัวแบบ” ของความสำเร็จที่จะเป็นแนวทางและตัวอย่างของผลสำเร็จให้แก่พื้นที่อื่น ๆ โดยรอบได้ทำการศึกษา

๒. การแลกเปลี่ยนสื่อสารระหว่างนักวิชาการ นักปฏิบัติ และประชาชน การศึกษา ค้นคว้า ทดลอง วิจัยต่าง ๆ ที่ได้ผลแล้ว ควรจะนำไปใช้ประโยชน์ในพื้นที่จริงได้ ศูนย์ศึกษาการพัฒนาฯ ควรเป็นแหล่งผสมผสานวิชาการและการปฏิบัติ เป็นแหล่งความรู้ของราษฎร เป็นแหล่งศึกษาทดลองของเจ้าหน้าที่ผู้ปฏิบัติงาน และเป็นแหล่งแลกเปลี่ยนถ่ายทอดประสบการณ์และแนวทางแก้ไขปัญหาระหว่างคน 3 กลุ่ม   
คือ นักวิชาการ เจ้าหน้าที่ซึ่งทำหน้าที่พัฒนาส่งเสริม และราษฎร

๓. การพัฒนาแบบผสมผสาน ศูนย์ศึกษาการพัฒนาฯ เป็นตัวอย่างที่ดีของแนวความคิดแบบ สหวิทยาการ ซึ่งก่อให้เกิดประโยชน์สูงสุดในพื้นที่นั้น ๆ ศูนย์ศึกษาการพัฒนาฯ แต่ละแห่ง จะเป็นแบบจำลองของพื้นที่ และรูปแบบการพัฒนาที่ควรจะเป็น เพื่อเป็นตัวอย่างว่าในพื้นที่และรูปแบบ การพัฒนาพื้นที่ ลักษณะหนึ่ง ๆ นั้นจะสามารถใช้ประโยชน์อย่างเต็มที่ได้โดยวิธีใดบ้าง มิใช่การพัฒนาเฉพาะทางใดทางหนึ่งแต่พยายามใช้ความรู้ มากสาขามากที่สุด แต่ละสาขาให้เป็นประโยชน์เกื้อหนุนกับการพัฒนาสาขาอื่น ๆ   
และระบบของศูนย์ศึกษาการพัฒนาฯ ควรเป็นการผสมผสานไม่เพียงเฉพาะเรื่องความรู้เท่านั้นแต่ต้องมี การผสมผสานการดำเนินงาน และการบริหารที่เป็นระบบด้วย

๔. การประสานงานระหว่างส่วนราชการเป็นแนวทางและวัตถุประสงค์ที่สำคัญยิ่งประการหนึ่ง เนื่องจากกระบวนการพัฒนาและระบบราชการไทยมีปัญหานี้โดยพื้นฐานเป็นสิ่งบั่นทอนประสิทธิภาพ  
และผลสำเร็จของงานลงอย่างน่าเสียดาย แนวทางการดำเนินงานของศูนย์ศึกษาการพัฒนาฯ ทุกแห่งจึงเน้น การประสานงาน การประสานแผน และการจัดการระหว่างกรม กอง และส่วนราชการต่าง ๆ

๕. เป็นศูนย์บริการแบบเบ็ดเสร็จ (one stop service) กล่าวคือ ศูนย์ศึกษาการพัฒนาฯ   
มีการศึกษาทดลอง และสาธิตให้เห็นถึงความสำเร็จของการดำเนินงานพร้อม ๆ กันในทุกด้าน ทั้งด้านการเกษตร ปศุสัตว์ ประมง ตลอดจนการพัฒนาทางด้านสังคม และงานศิลปาชีพ ในลักษณะของ “พิพิธภัณฑ์ธรรมชาติที่มีชีวิต” เมื่อผู้สนใจเข้าไปศึกษาดูงาน โดยจะมีให้ดูได้ทุกเรื่องในบริเวณศูนย์ศึกษาการพัฒนาฯ ทั้งหมด ผู้สนใจหรือเกษตรกรจะได้รับความรู้รอบด้าน อีกทั้งมีความสะดวก รวดเร็ว ซึ่งนำไปสู่การได้รับประโยชน์สูงสุดกรมส่งเสริมการเกษตรมีส่วนร่วมในการดำเนินโครงการศูนย์ศึกษาการพัฒนาอันเนื่องมาจากพระราชดำริ ในการขยายผลองค์ความรู้ของงานศึกษา ทดลอง วิจัย ที่ประสบความสำเร็จและเหมาะสม  
จากศูนย์ศึกษา การพัฒนาฯ ไปสู่เกษตรกร โดยการนำองค์ความรู้ดังกล่าว ไปส่งเสริมและพัฒนาอาชีพแก่เกษตรกร เพื่อให้เกษตรกรสามารถนำไปประยุกต์ใช้ในการประกอบอาชีพของตนเองได้ต่อไป

**3. วัตถุประสงค์**

3.1 เพื่อนำองค์ความรู้ที่เป็นผลสำเร็จจาการศึกษาทดลอง วิจัย จากศูนย์ศึกษาการพัฒนาอันเนื่องมาจากพระราชดำริ ที่เหมาะสมไปส่งเสริมแก่เกษตรกรในการประกอบอาชีพด้านการเกษตร

3.2 เพื่อขยายผลองค์ความรู้ตามแนวพระราชดำริ และหลักปรัชญาของเศรษฐกิจพอเพียง

3.3 เพื่อพัฒนาและยกระดับเกษตรกรต้นแบบในการขยายผลองค์ความรู้สู่เกษตรกรรายอื่น  
ให้เกิดเครือข่ายอย่างต่อเนื่อง

**4. เป้าหมาย/สถานที่ดำเนินการ**

4.1 เป้าหมาย

- เกษตรกรในพื้นที่อำเภอป่าซาง จำนวน 5 ราย

- เกษตรกรอำเภอบ้านโฮ่ง จำนวน 30 ราย

**5. กิจกรรม และวิธีการดำเนินงาน**

5.1กิจกรรมยกระดับเกษตรกรต้นแบบสู่การขยายผลองค์ความรู้และการพัฒนาเครือข่าย ดำเนินการ  
โดยสำนักงานส่งเสริมและพัฒนาการเกษตรและสำนักงานเกษตรจังหวัดในจังหวัดขยายผล   
ในการดำเนินงานให้บูรณาการกับหน่วยงานสังกัดกรมส่งเสริมการเกษตรในพื้นที่และหน่วยงานอื่น ๆ   
ที่เกี่ยวข้องบุคคลเป้าหมายในการยกระดับเกษตรกรต้นแบบสู่การขยายผลองค์ความรู้และการพัฒนาเครือข่าย ดังนี้

- สำนักงานเกษตรจังหวัดในจังหวัดขยายผล เกษตรกรต้นแบบที่ได้รับการพัฒนา และยกระดับต่อเนื่อง ปีพ.ศ. 2566 จำนวน 5 คน

**วิธีการดำเนินงาน**

1) จัดเวทีแลกเปลี่ยนเรียนรู้และพัฒนาศักยภาพของเกษตรกรต้นแบบ   
ให้ดำเนินการจัดเวที แลกเปลี่ยนเรียนรู้ จำนวน 2 ครั้ง โดยดำเนินการ ดังนี้

ครั้งที่ 1 วิเคราะห์สถานการณ์และศักยภาพของเกษตรกรต้นแบบ เพื่อกำหนด  
แนวทางการพัฒนา

(1) จัดเก็บข้อมูลพื้นฐานและข้อมูลสำคัญอื่น ๆ ของเกษตรกรต้นแบบ  
ตามแบบจัดเก็บ ข้อมูลและการติดตามผลการดำเนินงาน ในส่วนก่อนเข้าร่วมโครงการ เพื่อจัดทำเป็นข้อมูล  
ในการวัดผลสัมฤทธิ์ ของการดำเนินงานโครงการ (จัดเก็บข้อมูล ในส่วนที่ 1 ส่วนที่ 2 และส่วนที่ 3)   
**หมายเหตุ :** ส่วนที่ 2 ให้วัดความรู้ของเกษตรกรต้นแบบ ซึ่งเนื้อหาและกิจกรรมตามหลักปรัชญาของเศรษฐกิจ พอเพียงที่เคยได้รับในช่วงการพัฒนาและยกระดับใน 3 ปีที่ผ่านมาและความรู้ – เนื้อหา –กิจกรรม ที่ได้จากการวิเคราะห์ ศักยภาพของพื้นที่

(2) จัดให้เกษตรกรต้นแบบได้แลกเปลี่ยนเรียนรู้ประสบการณ์ องค์ความรู้ เทคนิค ความสำเร็จ และความภาคภูมิใจ พร้อมทั้งให้เกษตรกรต้นแบบได้ให้ข้อเสนอแนะในกิจกรรมด้านการเกษตรร่วมกัน รวมถึงการใช้ชีวิตประจำวัน ทั้งนี้ให้เป็นไปตามแนวทางหลักปรัชญาของเศรษฐกิจพอเพียง

(3) วิเคราะห์ศักยภาพของพื้นที่โดยครอบคลุมทั้งในมิติของพื้นที่ คน   
และสินค้าเพื่อใช้ กำหนดเป้าหมายและผลสำเร็จที่ชัดเจนร่วมกัน และให้วิเคราะห์ตนเองและแปลงเรียนรู้ต้นแบบ มองหาจุดเด่นที่ สอดคล้องกับศักยภาพของพื้นที่ จุดด้อยที่ยังต้องพัฒนา และสิ่งที่จะเติมเต็มให้มีความพร้อมสามารถขยายผลได้

(4) จัดทำแนวทางการพัฒนาเกษตรกรต้นแบบ และแปลงเรียนรู้ต้นแบบ  
ของแต่ละคน โดยให้มีความสอดคล้องกับสิ่งที่ได้จากการวิเคราะห์ศักยภาพ

(5) นำแนวทางสู่การปฏิบัติ โดย เกษตรกรต้นแบบไปปฏิบัติตามที่วิเคราะห์ ในกิจกรรม การเกษตรของตนเอง เจ้าหน้าที่ไปจัดทำหัวข้อและองค์ความรู้ตามที่เกษตรกรต้องการ เพื่อนำมาถ่ายทอดสู่ เกษตรกรต้นแบบในการจัดเวทีแลกเปลี่ยนเรียนรู้ในครั้งที่ 2

ครั้งที่ 2 ถ่ายทอดเทคโนโลยีและองค์ความรู้ตามแนวทางการพัฒนาเกษตรกรต้นแบบ

(1) จัดให้เกษตรกรต้นแบบได้แลกเปลี่ยนเรียนรู้และประสบการณ์หลังจากที่นำแนวทางการพัฒนาที่ได้ในครั้งที่ 1 ไปปฏิบัติแล้ว

(2) ถ่ายทอดเทคโนโลยี องค์ความรู้ให้ความรู้แก่เกษตรกรต้นแบบ  
ตามความต้องการการพัฒนา

(3) จัดทำความต้องการของเกษตรกรต้นแบบในการพัฒนาแปลงเรียนรู้ต้นแบบ

(4) จัดเก็บข้อมูลตามแบบจัดเก็บข้อมูลและการติดตามผลการดำเนินงาน ในส่วนที่ 2 และส่วนที่ 4 ในส่วนที่เป็นข้อมูลหลังเข้าร่วมโครงการ

2) พัฒนาแปลงเรียนรู้ต้นแบบสู่การขยายผล

(1) ส่งเสริมและสนับสนุนตามความต้องการของเกษตรกรต้นแบบ  
ในการพัฒนาแปลงเรียนรู้ต้นแบบ ทั้งนี้ให้เป็นไปตามภารกิจของกรมส่งเสริมการเกษตรและประเภท  
ของงบประมาณที่ได้รับ

(2) จัดทำแนวทางและแผนการขยายผลองค์ความรู้สู่เกษตรกรรายอื่นและชุมชน

3) ถอดบทเรียนปัจจัยนำสู่ความสำเร็จและจัดเก็บองค์ความรู้

(1) ถอดบทเรียน จำนวน 5 ราย ในดำเนินการถอดบทเรียนและปัจจัยนำสู่ความสำเร็จและจัดเก็บองค์ความรู้ของเกษตรกรต้นแบบ

(2) จัดเก็บข้อมูลของเกษตรกรต้นแบบตามหัวข้อที่กำหนด

(3) รวบรวมข้อมูลของเกษตรกรต้นแบบจัดทำเล่มองค์ความรู้ของเกษตรกร

5.2 กิจกรรมส่งเสริมและพัฒนาให้เป็นเกษตรกรต้นแบบ ดำเนินการโดยสำนักงานเกษตรอำเภอในจังหวัดขยายผลโดยให้บูรณาการกับหน่วยงานสังกัดกรมส่งเสริมการเกษตรในพื้นที่และหน่วยงานอื่น ๆ ที่เกี่ยวข้อง การคัดเลือกเกษตรกรเข้าร่วมโครงการ ให้ดำเนินการ ดังนี้

- สำนักงานเกษตรอำเภอในจังหวัดขยายผล คัดเลือกเกษตรกรเข้าร่วมโครงการ โดยพิจารณาเกษตรกรที่เคยได้รับการพัฒนาจากกรมส่งเสริมการเกษตรก่อนเป็นลำดับแรก และสามารถคัดเลือกเกษตรกร  
ที่มีความพร้อมและความเหมาะสม ซึ่งเป็นเกษตรกรที่เคยผ่านการอบรมในปีที่ผ่านมาหรือเป็นรายใหม่ก็ได้   
(ทั้งนี้เกษตรกรต้องไม่ซ้ำกับกิจกรรม 5.1)

**วิธีการดำเนินงาน**

1) พัฒนาและถ่ายทอดองค์ความรู้ผ่านกระบวนการเรียนรู้แบบมีส่วนร่วม

(1) จัดทำความรู้ เนื้อหา องค์ความรู้ และกิจกรรมตามหลักปรัชญาของเศรษฐกิจพอเพียง และเนื้อหาอื่น ๆ ที่เหมาะสม โดยผ่านการวิเคราะห์พื้นที่เป้าหมายให้ครอบคลุมทั้งในมิติของพื้นที่ คน   
และสินค้า สำหรับนำไปถ่ายทอดผ่านกระบวนการเรียนรู้แบบมีส่วนร่วม

(2) จัดเก็บข้อมูลพื้นฐานและข้อมูลสำคัญอื่น ๆ ของเกษตรกรตามแบบจัดเก็บข้อมูล  
และการติดตามผลการดำเนินงาน ในส่วนก่อนเข้าร่วมโครงการ เพื่อจัดทำเป็นข้อมูลในการวัดผลสัมฤทธิ์  
ของการดำเนินงานโครงการ (จัดเก็บข้อมูล ในส่วนที่ 1 ส่วนที่ 2 และส่วนที่ 3)

(3) ถ่ายทอดองค์ความรู้ผ่านกระบวนการมีส่วนร่วมตามที่ได้วิเคราะห์มาแล้ว และจัดให้เกษตรกรได้แลกเปลี่ยนเรียนรู้ประสบการณ์ องค์ความรู้ เทคนิค ความสำเร็จ และความภาคภูมิใจ พร้อมทั้งให้เกษตรกรได้ให้ข้อเสนอแนะในกิจกรรมด้านการเกษตรร่วมกัน ทั้งนี้ให้เป็นไปตามแนวทางหลักปรัชญา  
ของเศรษฐกิจพอเพียง

(4) จัดทำแนวทางการพัฒนาเกษตรกรและกิจกรรมการเกษตรของเกษตรที่เข้าร่วมโครงการของแต่ละราย

(5) คัดเลือกเกษตรกรที่มีความพร้อม เหมาะสม และมีกิจกรรมทางการเกษตร  
ที่มีแนวโน้มจะสามารถพัฒนาไปเป็นแปลงเรียนรู้ต้นแบบได้ เพื่อรับการสนับสนุนให้พัฒนาเป็นเกษตรกรต้นแบบต่อไป จำนวนเกษตรกรตามที่ได้รับการจัดสรรของแต่ละหน่วยงาน (รายใหม่หรือรายเดิม ปี 2566 ก็ได้)

(6) จัดทำความต้องการของเกษตรกรที่ได้รับคัดเลือกให้จัดทำแปลงเรียนรู้เพื่อพัฒนาเป็นแปลงต้นแบบ ในการเพิ่มเติมองค์ความรู้และรูปแบบแนวทางในพัฒนาแปลงเรียนรู้

(7) จัดเก็บข้อมูล*ตามแบบจัดเก็บข้อมูลและการติดตามผลการดำเนินงาน* ในส่วนที่ 2 และส่วนที่ 4 ในส่วนที่เป็นข้อมูลหลังเข้าร่วมโครงการ

**หมายเหตุ :** เกษตรกรที่ได้รับคัดเลือกให้จัดทำแปลงเรียนรู้เพื่อพัฒนาเป็นแปลงต้นแบบ เก็บข้อมูลหลังเสร็จสิ้นกิจกรรม

2) จัดทำแปลงเรียนรู้เพื่อพัฒนาเป็นแปลงต้นแบบ

(1) ส่งเสริมและสนับสนุนเกษตรกรที่ได้รับการคัดเลือกให้จัดทำแปลงเรียนรู้เพื่อพัฒนา  
ให้สามารถเป็นแปลงต้นแบบได้ สนับสนุนให้สามารถดำเนินการให้เป็นไปตามแนวทางการพัฒนาเกษตรกร  
และกิจกรรมการเกษตร ทั้งนี้ให้เป็นไปตามภารกิจของกรมส่งเสริมการเกษตรและประเภทของงบประมาณ  
ที่ได้รับ

(2) ติดตามผลการพัฒนากิจกรรมการเกษตรของเกษตรกร และประเมินผลว่า  
มีความพร้อมสำหรับการพัฒนาเป็นแปลงเรียนรู้ต้นแบบได้หรือไม่

**6. แผนปฏิบัติงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| กิจกรรม | แผนปฏิบัติงาน | | | | | | | | | | | |
| ปี 2566 | | | ปี 2567 | | | | | | | | |
| ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| 1. ยกระดับเกษตรกรต้นแบบสู่การขยายผลองค์ความรู้และการพัฒนาเครือข่าย  1.1 จัดเวทีแลกเปลี่ยนเรียนรู้และพัฒนาศักยภาพของเกษตรกร  ครั้งที่ 1  ครั้งที่ 2  1.2 พัฒนาแปลงเรียนรู้ต้นแบบ สู่การขยายผล  1.3 ถอดบทเรียนปัจจัยนำสู่ความสำเร็จฯ |  |  |  |  |  |  |  |  |  |  |  |  |
| 2. ส่งเสริมและพัฒนาให้เป็นเกษตรกรต้นแบบ  2.1 พัฒนาและถ่ายทอด องค์ความรู้ผ่านกระบวนการเรียนรู้แบบมีส่วนร่วม  2.2 จัดทำแปลงเรียนรู้เพื่อพัฒนาเป็นแปลงต้นแบบ |  |  |  |  |  |  |  |  |  |  |  |  |

**7. ระยะเวลา**

ตุลาคม 2566 – กันยายน 2567

**8. ผลผลิต ผลลัพธ์และตัวชี้วัด**

**ผลผลิต (Output)**

1) เกษตรกรที่เข้าร่วมโครงการได้รับการถ่ายทอดองค์ความรู้ทางด้านเกษตร  
จากศูนย์ศึกษาการพัฒนาฯ และแนวพระราชดำริจากโครงการอันเนื่องมาจากพระราชดำริอื่น

2) เกษตรกรต้นแบบและแปลงเรียนรู้ต้นแบบได้รับการยกระดับ พัฒนา   
และส่งเสริมให้มีความพร้อมในการเป็นต้นแบบสำหรับการพัฒนาเครือข่าย

3) กลุ่มเกษตรกรได้รับการถ่ายทอดเทคโนโลยีการถนอมและแปรรูปผลผลิตทางการเกษตร

4) ฐานข้อมูลองค์ความรู้ของเกษตรกรต้นแบบและแปลงเรียนรู้ต้นแบบที่เหมาะสมกับพื้นที่

**ผลลัพธ์ (Outcome)**

1) เกษตรกรที่เข้าร่วมโครงการสามารถนำองค์ความรู้ทางการเกษตร พร้อมน้อมนำหลักปรัชญาของเศรษฐกิจพอเพียงมาเป็นแนวทางการประกอบอาชีพทางการเกษตรและการดำเนินชีวิต

2) เกษตรกรต้นแบบได้นำองค์ความรู้ที่ได้รับไปพัฒนาตนเองจนสามารถ  
ขยายผลและพัฒนาเครือข่าย

3) กลุ่มเกษตรกรสามารถนำความรู้ด้านการถนอมและแปรรูปผลผลิต  
ทางการเกษตรไปพัฒนากิจกรรมของกลุ่มจนเกิดรายได้ให้แก่กลุ่ม

4) ฐานข้อมูลองค์ความรู้ของเกษตรกรต้นแบบและแปลงเรียนรู้ต้นแบบ  
มีการขยายผลจนเกิดเครือข่ายอย่างต่อเนื่อง

**ตัวชี้วัด**

**เชิงปริมาณ**

1) เกษตรกรจำนวน 720 ราย ได้รับการถ่ายทอดความรู้ตามหลักปรัชญาของเศรษฐกิจพอเพียง และองค์ความรู้ทางด้านการเกษตรที่เหมาะสม

2) เกษตรกรต้นแบบ จำนวน 150 ราย และแปลงต้นแบบ จำนวน 150 แห่ง   
ได้รับการยกระดับ

3) เกษตรกรต้นแบบ จำนวน 150 ราย ร่วมเป็นภาคีการพัฒนาควบคู่ไปกับการดำเนินงาน  
ของกรมส่งเสริมการเกษตร

**เชิงคุณภาพ**

1) เกษตรกรที่ได้รับการถ่ายทอดความรู้ตามหลักปรัชญาของเศรษฐกิจพอเพียงและองค์ความรู้ทางด้านการเกษตรที่เหมาะสม มีการนำองค์ความรู้ไปพัฒนากิจกรรมทางการเกษตรของตนเองให้ดีขึ้น

2) เกษตรกรกรต้นแบบสามารถพัฒนาแปลงเรียนรู้ต้นแบบ และขยายผล  
องค์ความรู้สู่การสร้างเครือข่ายอย่างต่อเนื่อง

3) เกษตรกรต้นแบบขับเคลื่อนการขยายผลการดำเนินงานโครงการอันเนื่องมาจากพระราชดำริ

**9. ผลที่คาดว่าจะได้รับ**

ผู้เข้าร่วมโครงการได้เพิ่มพูนความรู้ ประสบการณ์ มีคุณภาพชีวิตที่ดีขึ้น สามารถพึ่งพาตนเองได้ตามแนวทางปรัชญาของเศรษฐกิจพอเพียง และสามารถขยายผลสู่

**10. การประเมินผลโครงการ**

1. ระบบ E-Project เมื่อดำเนินงานตามกิจกรรมที่ได้รับงบประมาณเสร็จสิ้นแล้ว

2. ให้สำนักงานเกษตรอำเภอจัดทำสรุปรายงานผลการปฏิบัติงานเมื่อสิ้นสุดโครงการ   
โดยจะดำเนินการในช่วงเดือนกันยายน

**11. หน่วยงาน/ผู้รับผิดชอบ**

กลุ่มส่งเสริมและพัฒนาการผลิต สำนักงานเกษตรจังหวัดลำพูน

1. ชื่อ นายพิทวัส สุสิงสา

ตำแหน่ง หัวหน้ากลุ่มส่งเสริมและพัฒนาการผลิต

โทรศัพท์ 053-511120 ต่อ 17

2. ชื่อ นายกิติศักดิ์ วงศ์สิงห์

ตำแหน่ง นักวิชาการส่งเสริมการเกษตรชำนาญการ

โทรศัพท์ 053-511120 ต่อ 17

**ภาคผนวก**

**แบบฟอร์มที่ 1**

**แบบจัดเก็บข้อมูลเกษตรกรต้นแบบ**

**โครงการศูนย์ศึกษาการพัฒนาอันเนื่องมาจากพระราชดำริ**

**1. ข้อมูลส่วนตัว**

ชื่อ-นามสกุล เลขประจำตัวประชาชน .

ที่อยู่ .

อายุ ปี ระดับการศึกษาสูงสุด จำนวนสมาชิกในครัวเรือน .   
 เบอร์โทรศัพท์ .

**2. ประวัติของเกษตรกรและแนวคิดการน้อมนำปรัชญาของเศรษฐกิจพอเพียงไปประยุกต์ใช้ในการดำเนิน   
 ชีวิตประจำวัน** . .   
 . .   
 . .   
 . .

**3. กิจกรรมทางการเกษตรและข้อมูลแปลงเกษตร**

สถานที่ตั้งแปลง .

พิกัดแปลง Zone X : Y: พื้นที่รวมทั้งหมด ไร่

ลักษณะพื้นที่ / ชุดดิน .  
 แหล่งน้ำที่ใช้ในการเกษตร .

ประกอบด้วยกิจกรรม ดังนี้

. .   
 . .   
 . .   
 . .

**4. เป็นสถานที่เรียนรู้อะไรบ้าง**

.   
 . .   
 . .   
 . .

**5. องค์ความรู้เด่นของเกษตรกรต้นแบบที่สามารถถ่ายทอดและขยายผลสู่เกษตรกรรายอื่น**

. .   
 . .   
 . .   
 . .

**6. ข้อมูลกิจกรรมการเกษตร ก่อน - หลัง เข้าร่วมโครงการ**

|  |  |  |
| --- | --- | --- |
| **กิจกรรม** | **ก่อนเข้าร่วมกิจกรรม** | **หลังเข้าร่วมกิจกรรม** |
| 1. | ผลผลิตเฉลี่ย กก./รอบ  ปีละ รอบ | ผลผลิตเฉลี่ย กก./รอบ  ปีละ รอบ |
| ต้นทุนเฉลี่ย บาท/ปี | ต้นทุนเฉลี่ย บาท/ปี |
| รายได้เฉลี่ย บาท/ปี | รายได้เฉลี่ย บาท/ปี |
| อื่นๆ (ตามลักษณะของกิจกรรม) |  |
| 2. | ผลผลิตเฉลี่ย กก./รอบ  ปีละ รอบ | ผลผลิตเฉลี่ย กก./รอบ  ปีละ รอบ |
| ต้นทุนเฉลี่ย บาท/ปี | ต้นทุนเฉลี่ย บาท/ปี |
| รายได้เฉลี่ย บาท/ปี | รายได้เฉลี่ย บาท/ปี |
| อื่นๆ (ตามลักษณะของกิจกรรม) |  |

**7. ผลสำเร็จ/ความภาคภูมิใจ (หลังเข้าร่วมโครงการครบ 3 ปี)**

. .   
 . .   
 . .   
 . .

**8. การสร้างเครือข่ายและการยอมรับทางสังคม**

. .   
 . .   
 . .   
 . .

**9. ภาพประกอบ**